Ɛhoa

Ɛhoa (Dandruff ) yɛ honam ani yadeɛ a ɛtaa ba nipa tiri ho. Ɛma nneɛma mfitaamfitaa bi ba nipa no tiri ase. Ɛyɛ nso a, nipa no tiri ase keka no kakra, nyɛ bebree. Ɛyɛ adeɛ a ɛtaa ha adwene yie pa ara. Esiane sɛ ɛba obi tiri ase a, ɛyɛ fitaa nti, wɔn a wɔwɔ bi no gyidie a wɔwɔ wɔ wɔn ankasa mu ( self esteem) so te. Ɛhoa wɔ obi tiri ase kyɛ a, ɛduruu berɛ bi a, esiane sɛ ɛkeka no na ɔtaa titi nti, ne tiri ase tumi keka no. Wɔfrɛ saa tebea yi  seborrhoeic dermatitis.

 Deɛ Ɛde Ba 
Wɔhyɛɛ da nsii nnema a ɛde ɛhoa ba no pi. Mmom, wɔgye sɛ deɛ ɛdeba no bɛtumi ayɛ nneɛma a atwa yɛn ho ahyia no bi. Afei nso, wɔsan gye di sɛ ɛbɛtumi ayɛ adeɛ a wɔde wo. Awɔ berɛ mu pa ara na ɛtaa yi ne ho. Nyɛ saa berɛ yi nko; sɛ obi a ɛbi wɔ ne tirim ti fu boroso a, ɛma ɛhoa no yɛ bebree wɔ ne tirim. Yɛnhyɛ ne nso sɛ, ɛhoa nyɛ ahonidie a obi nni ho nsunsuansoɔ.Dandruff . National Health Service Nhwehwɛmu bebree na wɔayɛ afa ɛhoa ho. Ɛmu baako ho nsunsuansoɔ  kyerɛ sɛ, nneɛma atitire mmeɛnsa na ɛde ɛhoa ba.. Ɛno na ɛdidi soɔ yi.
 Honam ani angwa a yɛfrɛ no "sebum" anaa "sebaceous" tumi ma ɛhoa ba obi tirimu. 
 Nneɛma bi a honam no taa yi pue; sɛ ebia, mfifire ho nsunsuansoɔ tumi yɛ ɛhoa.
 Obi nso di biribi a ɛne ne nipadua no mfa a, ɛno nso tumi de ɛhoa ba.

Ɛhoa ho Nsɛnkyerɛnne 
Ɛhoa ho nsɛnkyerɛnne titire pa ara ne sɛ deɛ ɔwɔ bi no tiri ase bɛyɛ fitaa. Afei nso saa nneɛma mfitaamfitaa no taa keka.  Bio, wotumi hwɛ nipa no tiri ase yie pa ara a, wobɛhunu no na ɛhɔ ayɛ biribi te sɛ apɔapɔ nkɔkɔɔnkɔkɔɔ nketenkete bi.

 Nsɔano 
Samena ahodoɔ a yɛde hohoro yɛn tiri mu no pii wɔ nnɛma bi wɔ wɔn mu a ɛboa ma yɛtumi ko ɛhoa. Mpɛn pii no, ɛyɛ a ɛte so, mmom ɛntu aseɛ.thumb|Ketoconazole (Nizoral) shampoo
Yɛwɔ nnuro bi te sɛ piroctone olamine, ketoconazole (Sebizole), zinc pyrithione, ne selenium disulfide (Selsun Blue) a wɔagye ato mu sɛ ɛboa sɔ ɛhoa ano. Saa nnuro yi nyinaa, Ketoconazole. na ɛboa ma ɛhoa no kɔ a Ɛkyɛ ansa na aba. Yɛsan wɔ nnuro bi nso te sɛ Ciclopirox (topical route) ɛno nso tumi ko ɛhoa.  Saa annuro a wɔagye ato mu yi  mu fa kɛseɛ no ara taa yɛ nku. Na wɔde sa yadeɛ bi te sɛ aporɔporɔ ne honam ani yadeɛ nkaeɛ bi te sɛ mfifirensaa nso.

 Beaeɛ a Menyaa Mmoa Firiiɛ 

Nkyekyεmu:Nyarewa
Nkyekyεmu:Ɛhoa